**Company Profile (Myanmar Thilawa SEZ Holdings Public Ltd.)**

|  |  |  |  |
| --- | --- | --- | --- |
| ကုမ္ပဏီအမည် | Myanmar Thilawa SEZ Holdings Public Ltd. (MTSH) | | |
| Code | ၀၀၀၀၂ | ISIN code | MM၀၀၀၀၂၀၀၀၀၄ |
| စတင်တည်ထောင်သည့်နေ့ | ၂၀၁၃ ခုနှစ်၊ မေလ ၃ ရက် | ဥက္ကဌ | ဦးဝင်းအောင် |
| စီမံအုပ်ချုပ်သူ | ဦးသိန်းဟန်(အုပ်ချုပ်မှုဒါရိုက်တာ) |
| စာရင်းဝင်ဖြစ်သည့်နေ့ | ၂၀၁၆ ခုနှစ်၊ မေလ ၂၀ ရက် | ဘဏ္ဍာရေးနှစ် | ဧပြီလ ၁ မှ မတ်လ ၃၁ ထိ |
| အများပြည်သူသို့ ထုတ်ရောင်းထားသည့် ရှယ်ယာ | ၃,၈၉၂,၉၁၅ ရှယ်ယာ  (၂၀၁၆ ခုနှစ်၊ မေလ ၁၉ ရက်) | ထည့်ဝင်ပြီး  ရင်းနှီးငွေ | မြန်မာကျပ် ၃၈,၉၂၉,၁၅၀,၀၀၀  (၂၀၁၆ ခုနှစ်၊ မေလ ၁၉ ရက်) |
| ဖုန်းနံပါတ် | ၀၁-၂၃၀၁၇၇၂-၃ | အီးမေးလိပ်စာ | [info.mtsh@gmail.com.com](mailto:info.mtsh@gmail.com.com) |
| လိပ်စာ | ကုန်သည်စက်မှုအသင်းချုပ်ရုံး၊ အပေါ်ဆုံးအထပ်၊ အမှတ် ၂၉၊ မင်းရဲကျော်စွာလမ်း၊ လမ်းမတော်မြို့နယ်၊ ရန်ကုန်မြို့၊ ပြည်ထောင်စုသမ္မတမြန်မာနိုင်ငံတော် | | |
| လုပ်ငန်း | MTSH သည် မြန်မာနိုင်ငံရှိ အိမ်ခြံမြေဖွံ့ဖြိုးတည်ဆောက်မှုလုပ်ငန်းများ လုပ်ကိုင်နေသည့် အခြားကုမ္ပဏီများတွင် ရင်းနှီးမြှုပ်နှံမှုများပြုလုပ်၍ အစုရှယ်ယာများ ပိုင်ဆိုင်သည့် အများပိုင်ကုမ္ပဏီတစ်ခုဖြစ်ပါသည်။ MTSH ကုမ္ပဏီကို ရှယ်ယာအများစု ပိုင်ဆိုင်သူ ၉ ဦးဖြင့် အဓိကပါဝင်ဖွဲ့စည်းထားသည့် မြန်မာပူးပေါင်းကော်ပိုရေးရှင်းအဖွဲ့မှ သီလဝါအထူးစီးပွားရေးဇုန်ဖွံ့ဖြိုးရေးလုပ်ငန်းတွင် ပါဝင်လုပ်ကိုင်ရန် ရည်ရွယ်ချက်ဖြင့် စတင်တည်ထောင်ခဲ့ပါသည်။ သီလဝါအထူးစီးပွားရေးဇုန်သည် မြန်မာအစိုးရနှင့် ဂျပန်အစိုးရတို့ပူပေါင်း၍ ဖွံ့ဖြိုးတည်ဆောက်ရန် သဘောတူလုပ်ကိုင်နေသည့် စက်မှု နယ်မြေတစ်ခုဖြစ်ပြီး ထောက်ပံ့ပို့ဆောင်ရေးဇုန်များ၊ လူနေထိုင်ရာနှင့် စီးပွားရေးဆိုင်ရာ ဖွံ့ဖြိုးတည်ဆောက်မှုများလည်း ပါဝင်ပါသည်။  MTSH၏ အဓိကစီးပွားရေးလုပ်ငန်းများမှာ အောက်ပါအတိုင်းဖြစ်ပါသည်။   * Zone A Project ၏ ဖွံ့ဖြိုးမှု၊ တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့် လုပ်ငန်းလည်ပတ်မှုများ လုပ်ကိုင်လျက်ရှိသည့် ဖက်စပ်ကုမ္ပဏီတစ်ခုဖြစ်သော Myanmar Japan Thilawa Development Ltd. (MJTD) တွင် ရင်းနှီးမြှုပ်နှံခြင်း။ MTSH သည် MJTD တွင် အစုရှယ်ယာရှင် တစ်ဦး ဖြစ်သည့်အပြင် MJTD နှင့်စီမံခန့်ခွဲမှုဆိုင်ရာ သဘောတူစာချုပ်ကိုလည်း ချုပ်ဆိုထားသည်။ * MTSH သည် သီလဝါအထူးစီးပွားရေးဇုန် Zone A Project အတွက် ငှားရမ်းမည့် သူများနှင့် နေရာချထားပေးသူများအား သီးခြားရှာဖွေ ကမ်းလှမ်းမှုများ ပြုလုပ် နိုင်ရန် MJTD နှင့် စျေးကွက်မြှင့်တင်ခြင်းဆိုင်ရာ သဘောတူစာချုပ် တစ်ရပ်ကိုလည်း ချုပ်ဆိုထားပါသည်။ * Zone A Project ၏ လူနေထိုင်ရာနှင့် စီးပွားရေးဆိုင်ရာအစိတ်အပိုင်းအား ဖွံ့ဖြိုးမှု၊ တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့်လုပ်ငန်း လည်ပတ်မှုများလုပ်ဆောင်မည့် Thilawa Property Development (TPD) တွင် ရင်းနှီးမြှုပ်နှံခြင်း။ * သီလဝါအထူးစီးပွားရေးဇုန်နှင့် ၄င်း၏အစိတ်အပိုင်းအချို့ (Zone A ဧရိယာအပြင်) ဖွံ့ဖြိုးတည်ဆောက်မှုတွင် MTSHဒါရိုက်တာများ၏ ဆုံးဖြတ်ချက်အရ ပါဝင် လုပ်ကိုင်ခြင်း။   MTSHကုမ္ပဏီသည် ရေရှည်အကျိုးစီးပွားဖြစ်ထွန်းစေရန်အတွက် သီလဝါ စီးပွားရေးဇုန်ရှိအခြား အိမ်ခြံမြေဖွံ့ဖြိုးတည်ဆောက်မှုလုပ်ငန်းများနှင့် မြန်မာနိုင်ငံရှိ အခြားအိမ်ခြံမြေဖွံ့ဖြိုးတည်ဆောက်မှုလုပ်ငန်းများတွင် ကျွန်ုပ်တို့၏ သင်းဖွဲ့မှတ်တမ်းနှင့် စည်းမျဉ်းများ၊ အခြားသက်ဆိုင်ရာဥပဒေများနှင့်အညီ ရင်းနှီးမြှုပ်သွားရန် စီစဉ် ထားပါသည်။ နောင်နှစ်အနည်းငယ်အထိ ကုမ္ပဏီ၏ဝင်ငွေအများစုသည် MJTD၊ TPD နှင့် လက်ရှိလုပ်ငန်းများမှ ရရှိမည်ဟု ခန့်မှန်းထားသော်လည်း ကုမ္ပဏီအနေဖြင့် ပုံမှန်ဝင်ငွေရရှိရန်နှင့် ဝင်ငွေအရင်းအမြစ်များပိုမိုများပြားစေရန်အတွက် ကုမ္ပဏီအား ချဲ့ထွင်ရန် လိုအပ်ကြောင်းနားလည်သဘောပေါက်ပါသည်။ | | |
| ဒါရိုက်တာအဖွဲ့ဝင်များ | ဦးဝင်းအောင် ( ဥက္ကဌ )  ဦးသိမ်းဝေ @ Mr. Serge Pun ( ဒုဥက္ကဌ )  ဦးခင်မောင်အေး ( ဒုဥက္ကဌ )  ဦးသိန်းဟန် @ ကိုဟန်သိန်း (မန်နေဂျင်းဒါရိုက်တာ)  ဒေါက်တာအောင်ထွန်းသက် ( Independent Director)  ဦးတင်ထွဋ်ဦး(Independent Director)  ဦးထွန်းလွင် ( ဒါရိုက်တာ )  ဦးညီခင် (ဒါရိုက်တာ)  ဦးတင်မောင်လှိုင် ( ဒါရိုက်တာ)  ဒေါက်တာဉာဏ်သစ်လှိုင် ( ဒါရိုက်တာ)  ဦးအောင်စိုးသာ ( ဒါရိုက်တာ) | | |
| Website | http://www.mtshmyanmar.com | | |
| အဓိကငွေချေးသက်သေခံ  လက်မှတ်ကုမ္ပဏီ | CB Securities Ltd. | | |
| စာရင်းစစ် | Win Thin & Associates | | |
| ကုမ္ပဏီ၏သမိုင်းကြောင်း အကျဉ်းချုပ် | ၂၀၁၃ ခုနှစ်၊ မေလ ၃ ရက် - MTSH အား ကုမ္ပဏီအက်ဥပဒေအရ အောက်ပါအဓိက ရှယ်ယာရှင်များမှ အများပိုင်ကုမ္ပဏီလီမိတက်အနေဖြင့် မြန်မာနိုင်ငံတွင် ဖွဲ့စည်း တည်ထောင်ခဲ့ပါသည်။ အဓိကအစုရှယ်ယာရှင်များရွေးချယ်ရာတွင် သတ်မှတ်ထားသည့် အရည်အချင်းပြည့်မီသည့် ရင်းနှီးမြှုပ်နှံသူများကို UMFCCI မှ ဖိတ်ကြားချက်ဖြင့် ရွေးချယ်ပေါင်းစည်းခဲ့ခြင်းဖြစ်ပါသည်။   * First Myanmar Investment Company Limited သို့မဟုတ် FMI * Golden Land East Asia Development Limited သို့မဟုတ် GLAD * Myanmar Agribusiness Public Corporation (MAPCO) Limited သို့မဟုတ် MAPCO * Myanmar Agricultural & General Development Public Limited သို့မဟုတ် MAGDPL * Myanmar Edible Oil Industrial Public Corporation (MEICO) သို့မဟုတ် MEICO * Myanmar Sugar Development Public Company Limited သို့မဟုတ် MSD * Myanmar Technologies and Investment Corporation Limited သို့မဟုတ် MTI * National Development Company Group Limited သို့မဟုတ် NDCG * New City Development Public Company Limited သို့မဟုတ် New City Development   ၂၀၁၃ ခုနှစ်၊ အောက်တိုဘာလ ၂၉ ရက် - Zone A Project ၏ ဖွံ့ဖြိုးမှု၊ တည်ဆောက်မှု၊ စျေးကွက်မြင့်တင်မှု၊ အငှားချထားခြင်း၊ အရောင်းနှင့် လုပ်ငန်းလည်ပတ်မှုများ လုပ်ကိုင်ရန်အတွက် MJTD တည်ထောင်ခြင်းနှင့်စပ်လျဉ်း၍ MTSH သည် Thilawa Special Economic Zone Management Committee (Thilawa SMC) နှင့် MMS Thilawa Development Co., ltd (MMSTD) တို့နှင့် ဖက်စပ်ကုမ္ပဏီသဘောတူ စာချုပ် ချုပ်ဆိုခဲ့ပါသည်။ ထို့နောက်MJTD တွင်Japan International Cooperation Agency (JICA) အနေဖြင့် ပါဝင်နိုင်ရန်နှင့် အခြားရည်ရွယ်ချက်များအတွက် MJTD ဖက်စပ်ကုမ္ပဏီသဘောတူစာချုပ်ကို ၂၀၁၄ ခုနှစ်၊ ဧပြီလ ၂၃ ရက်နှင့် ၂၀၁၅ ခုနှစ်၊ ဖေဖော်ဝါရီလ ၁၂ ရက်နေ့တို့တွင် ပြင်ဆင်ခဲ့ပါသည်။  ၂၀၁၃ ခုနှစ်၊ နိုဝင်ဘာလ ၃၀ ရက် - Zone A Project တည်ဆောက်မှု ပထမအဆင့်အား တရားဝင်စတင်ခဲ့ပါသည်။  ၂၀၁၄ ခုနှစ်၊ ဇန်နဝါရီလ ၁၀ ရက် - Zone A Project အားဖွံ့ဖြိုးမှု၊ တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့်လုပ်ငန်းလည်ပတ်မှုများ လုပ်ကိုင်ရန်အတွက် MJTD အား ပုဂ္ဂလိကကုမ္ပဏီအဖြစ် ဖွဲ့စည်းတည်ထောင်ခဲ့ပါသည်။  ၂၀၁၄ ခုနှစ်၊ မတ်လ - MTSH ၏ အစုရှယ်ယာ ၂,၁၄၅,၀၀၀ စုအား ထည့်ဝင်ရန် အများပြည်သူအား ကမ်းလှမ်းခဲ့ပါသည်။ မူရင်းရှယ်ယာတန်ဖိုးအပေါ် အခြေခံထားသည့် စတင်ကမ်းလှမ်းသည့်စျေးနှုန်းသည် ကျပ် ၁၀၀၀၀ ဖြစ်ပါသည်။  ၂၀၁၅ ခုနှစ်၊ ဖေဖော်ဝါရီလ ၁၂ ရက် - MJTD သည် MTSH နှင့် စျေးကွက် မြှင့်တင်ခြင်းဆိုင်ရာ သဘောတူစာချုပ်ချုပ်ဆိုခဲ့၍ Zone A Project ရှိ MJTD ၏ ငှားရမ်းခြင်းဆိုင်ရာ အကျိုးစီးပွားများကို ရောင်းချခြင်း၊ ငှားရမ်းခြင်း သို့မဟုတ် အခြားနည်းလမ်းဖြင့်စီမံခြင်းတို့လုပ်ကိုင်ရန် အေးဂျင့်အဖြစ် MTSH အား ခန့်ထားခဲ့ပါသည်။  ၂၀၁၅ ခုနှစ်၊ မတ်လ ၁၉ ရက် - MTSH သည် Zone A Project ၏ လူနေထိုင်ရာနှင့် စီးပွားရေးဆိုင်ရာ အစိတ်အပိုင်းအား ဖွံ့ဖြိုးမှု၊ တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့် လုပ်ငန်းလည်ပတ်မှုများ လုပ်ကိုင်ရန်အတွက် ၄င်း၏ လက်အောက်ခံကုမ္ပဏီTPD ကို ဖွဲ့စည်းတည်ထောင်ခဲ့ပါသည်။  ၂၀၁၅ ခုနှစ်၊ ဇူလိုင်လ ၂၁ ရက် - Zone A Project ၏ လူနေထိုင်ရာနှင့် စီးပွားရေးဆိုင်ရာအစိတ်အပိုင်းအား ဖွံ့ဖြိုးမှု တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့် လုပ်ငန်းလည်ပတ်မှု လုပ်ကိုင်ရန်အတွက် ရင်းနှီး မြှုပ်နှံမှုပါမစ်အား Thilawa SMC မှ TPD သို့ ထုတ်ပေးခဲ့ပါသည်။  ၂၀၁၅ ခုနှစ်၊ စက်တင်ဘာလ ၂၃ ရက် - Zone A Project ၏ ဖွင့်ပွဲ အခမ်းအနားကျင်းပ၍ စီးပွားရေးလုပ်ငန်းစတင် လည်ပတ်နေပြီဖြစ်ကြောင်း ကြေငြာခဲ့ပါသည်။ MTSH သည် အနာဂါတ်တွင် Zone B Project အား ဖွံ့ဖြိုးမှု၊ တည်ဆောက်မှု၊ စျေးကွက်မြှင့်တင်မှု၊ အငှားချထားခြင်း၊ အရောင်းနှင့်လုပ်ငန်း လည်ပတ်မှုများ လုပ်ကိုင်ရန်အတွက် Thilawa SMC၊ MMSTD နှင့် JICA တို့ဖြင့် နားလည်မှု စာချွန်လွှာတစ်ရပ်တွင် လက်မှတ်ရေးထိုးခဲ့ပါသည်။ Zone B Project သည် သီလဝါအထူးစီးပွားရေးဇုန်တွင် တည်ရှိသည့် စက်မှုနယ်မြေဖွံ့ဖြိုး တည်ဆောက်မှု လုပ်ငန်းတစ်ခုဖြစ်ပါသည်။  ၂၀၁၆ ခုနှစ်၊ မေလ - MTSH သည် ရန်ကုန်စတော့အိပ်ချိန်းတွင် စာရင်းဝင်ခဲ့ပါသည်။ | | |